161 
Egne af Æthiopien fandtes sneebedækte Bjergmasser. Nutiden 
fandt nedenfor Sneebjergene tvende mægtige Indsøer, hvori 
Bjergstrømme flyde ud, og Ptolemæus meddeelte ligeledes, at 
der neden for Bjergene laae tvende Indsøer, som optoge de 
Vande, der afsattes fra Bjergenes Snee. Nutiden opdagede, at 
den gaadefulde Flod, der i Ægypten flyder i Middelhavet, har 
sin Udgang fra de to store Indsøer, og Ptolemæns nævnte lige- 
ledes de tvende Indsøer som Nilens Søer, fordi det var fra dem, 
at Floden rinder imod Norden. Endelig kan det endnu anføres 
som en Overeensstemmelse, at medens Ptolemæus nævnte de 
Bjerge, fra hvis Sneestrækning Nilens Kildesøer droge Næring, 
som «Selenes», det er Maanens Bjerge, stiftede man nu og- 
saa ved Foden af hine afrikanske Sneealper Bekjendtskab med 
et Land, der endnu kaldes «Unyamuezi» eller oversat Maanens 
Land, der nu, opløst i mindre Stater; omtrent er såa stort 
som England, men som fordum har været endnu større og dan- 
net et af de betydeligste Riger i Afrika. Landets Indbyggere, 
«Vanyamuezi», eller Maanefolkene, ere fra gammel Tid de 
største Kjøbmænd i denne Deel af Afrika, og bestemme sig lige 
saa let til for Byttehandlens Skyld at vandre til de fjerne, øst- 
afrikanske Kyster, som Landmændene hos os til at drage til et 
Marked. Fra Congo og Angola til Mozambique strækker der sig 
over hele Afrikas Kontinent Syden for Æquator en Klasse af 
beslægtede Sprog, hvori Ordet moezi, under mindre Varianter, 
betyder Maanen, og fra dette have fra gammel Tid «Maanelandet» 
og «Maanefolket» deres Navn ”). 
De anførte Overeensstemmelser forklare da ogsaa, at man 
i de Lande, hvor man især med Interesse har omfattet de nyere 
1) Polyglotta Africana or a comparative vocabulary of nearly three hundred 
words and phrases in more than one hundred distinct African languages. 
By the Rev. S. W. Koelle. London. 1854. fol. Bl. 44. I de østafrikanske 
Sprog betyder den foran satte Stavelse Va altid Folket, og Præfixen U altid 
Landet. Vanyamuezi ere altsaa Beboerne af Unyamuezi eller Maane- 
landet, ligesom Vanyoro Beboerue af Unyoro, Vaganda Beboerne af Uganda, 
Vatusi Beboerne af Utusi, Vagogo Beboerne af Ugogo 0. s. v. 
